Document ID: 32001R1341

Kommissionens forordning (EF) nr. 1341/2001
af 3. juli 2001
om ændring af forordning (EF) nr. 169/2001 og om forhøjelse af den mængde, der udbydes i løbende licitation med henblik på videresalg på det indre marked af ris fra det italienske interventionsorgan, til 70000 tons
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 8, litra b), sidste led, og
ud fra følgende betragtninger:
(1) Ved Kommissionens forordning (EØF) nr. 75/91(3) fastsættes procedurerne og betingelserne for salg af uafskallet ris fra interventionsorganerne.
(2) Ved Kommissionens forordning (EF) nr. 169/2001(4), ændret ved forordning (EF) nr. 573/2001(5), blev der åbnet en løbende licitation med henblik på at videresælge 50000 tons ris fra det italienske interventionsorgan på det indre marked.
(3) I den nuværende markedssituation bør den mængde, der udbydes til salg på det indre marked fra det italienske interventionsorgan, forhøjes med ca. 20000 tons uafskallet ris fordelt på 10000 tons uafskallet Japonica-ris og 10000 tons uafskallet Indica-ris samtidig med, at fristen for indgivelse af bud i forbindelse med den sidste dellicitation forlænges.
(4) Forvaltningskomitéen for Korn har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forordning (EF) nr. 169/2001 foretages følgende ændringer:
1) I forordningens artikel 1 ændres "50000 tons Paddy-ris fordelt på 40000 tons Japonica-ris og 10000 tons Indica-ris" til "70000 tons uafskallet ris fordelt på 50000 tons Japonica-ris og 20000 tons Indica-ris".
2) I artikel 2, stk. 2, ændres "27. juni 2001" til "31. juli 2001".
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 2001.

Labels: 3
18
15
17